open-index/open-wikipedia-markdown huggingface dataset:
Puerto Lempira

**Puerto Lempira** je grad i općina (municipio) od 54,554 stanovnika na sjeveroistoku Hondurasa u Departmanu Gracias a Dios čiji je administrativni centar.

## Geografija
Puerto Lempira se prostire na krajnjem sjeveroistoku Departmana Gracias a Dios, duž obale velike lagune Karipskog mora
Caratasca.

Od Juticalpe je udaljen 271 km sjeveroistočno, a od glavnog grada Tegucigalpe 393 km.

## Historija

Puerto Lempira je novi grad, kao općina je osnovan tek 5. augusta 1957.

Sve do 1933. zvao se **Auhia Yary**, što je značilo *Velika plaža* tad mu je ime promjenjeno u današnje.

## Privreda i transport

Puerto Lempira je administrativni centar vrlo siromašnog poljoprivrednog kraja. 
Vrlo je loše povezan sa ostatkom zemlje, zbog tog ima aerodrom (IATA: PEU, ICAO: MHPL).

## Reference
 
## Vanjske veze

* ''Puerto Lempira''
Patuca

**Patuca** (španjolski: *Río Patuca*) je svojom dužinom od 500 km, najduža rijeka u Hondurasu i druga u Centralnoj Americi.

## Karakteristike

Patuca se formira sutokom rijeka Guayape i Guayambre nekih 40 km istočno od Juticalpe u Departmanu Olancho.
Od tamo teče isprva prema istoku a zatim prema sjeveroistoku uz velike meandre preko Departmana Gracias a Dios kroz džungle Nacionalnog parka Patuca, a u donjem toku preko Rezervata biosfere Río Plátano. Nakon tog neposredno kod Karipskog mora teče paralelno duž obale nekih 16 km prema sjeverozapadu do ušća kod lokaliteta *Barra Patuca*.

Sliv joj je velik 23.900 km² i prolazi preko rijetko naseljenog kraja poznatog pod imenom Mosquitia.

### Pikanterije

Rijeka je još od kolonijalnih vremena poznata kao zlatonosna, pa se još i danas nekoliko stotina ljudi bavi ispiranjem zlata.

Honduraška vlada još od 90-ih želi podići 3 hidroelektrane ukupne snage 524 MW, čija je izgradnja zbog kojekakvih razloga odgođena. Danas je najaktuelnija izgradnja hidroelektrane *Patuca III*, snage 104 MW. Druge dvije *Patuca I* (270 MW) i *Patuca II* (150 MW) još su u istražnoj fazi.

*Patuca III* trebala bi se izgraditi sjeveroistočno od Tegucigalpe u Departmanu Olancho. Za njen rad treba podići betonsku branu visoku 57 metara, dugu 57 m, da se formira akumulacijsko jezero na površini od 49 km², te količine vode bile bi dovoljne da pokreću dvije turbine snage 52 MW.

UNESCO je 1980. uvrstio Rezervat biosfere Río Plátano na Listu mjesta svjetske baštine u Americi.

## Reference

## Vanjske veze
* ''Río Patuca'' 
* ''Asociación Patuca''
Per sempre (film, 1991)

***Per sempre*** () je italijansko-brazilski igrani film snimljen 1991. godine u režiji Waltera Huga Khourija. Po žanru je mješavina drame i trilera. Radnja započinje kada bogati brazilski poslovni čovjek (čiji lik tumači Ben Gazzara) umre od srčanog udara. Protagonistica, čiji lik tumači Eva Grimaldi, je njegova kćer koja se prisjeća prošlosti i pokušava pronaći mogući razlog za očevu smrt.

## Vanjske veze
*
Tarzana, sesso selvaggio

***Tarzana, sesso selvaggio*** () je italijanski erotski pustolovni film snimljen 1969. godine u režiji Guida Malateste. Radnja, djelomično inspirirana romanom *[[Tarzan of the Apes]]* Edgara Ricea Burroughsa, počinje nakon što se u Africi sruši avion u kome je bila kćer engleskog aristokrata, te nastavlja petnaest godina kada priče o bjelkinji koja je postala kraljicom lokalnog plemena potaknu ekspediciju sa ciljem da otkrije da li je ona preživjela.

## Vanjske veze
*
Il ragazzo dal kimono d'oro 2

***Il ragazzo dal kimono d'oro 2*** () je italijanski akcijski film snimljen 1988. godine u režiji Fabrizija De Angelisa. Predstavlja nastavak filma *[[Il ragazzo dal kimono d'oro]]*, i u njemu naslovnu ulogu ponavlja Kim Rossi Stuart. Radnja se događa u Miamiju gdje se protagonist dolazi na studije, ali se sukobi sa uličnom bandom. Nakon ovog filma su snimljena još četiri nastavka, ali u njima više nije nastupio Stuart, a svi su bili izdani kao *[[direct-to-video]]*.

## Vanjske veze
*
Departman Gracias a Dios

**Departman Gracias a Dios** (španjolski: *Departamento de Gracias a Dios* doslovno prevedeno - *Hvala bogu*) je površinom drugi po veličini od 18 Departmana Hondurasa koji se prostire na krajnjem sjeveroistoku zemlje.

U njemu živi 100,304 stanovnika (2018.) na površini od 16,997 km² (što iznosi 5.901 stan / km²).

## Geografija

Sa sjevera graniči sa Karipskim morem, sa juga sa Republikom Nikaragvom, sa istoka sa Karipskim morem i Republikom Nikaragvom i sa zapada sa departmanima; Olancho i Colón.

Administrativno je podijeljen na 6 općina, 67 sela i 250 zaseoka (farmi).

Administrativni centar departmana je Puerto Lempira, čije ime potječe od Miskita, jedne od najvećih autohtonih etničkih grupa Hondurasa koji žive u tom dijelu zemlje.

*Departman Gracias a Dios* je poznat i kao La Mosquitia, to je planinski kraj obrastao džunglom, brojnih tropskih ekosistema. 
Duž obale nižu se lagune koraljni grebeni, mangrove šume , netaknute plaže i riječna ušća sa velikom raznolikošću flore i fane.

Honduraška Mosquitia, pored tog što je važna zbog svojih prirodnih bogatstava, bogata je i historijom jer je dom 4 od 9 autohtonih etničkih grupa Hondurasa; Miskita, Tawahka, Miskita i Garifuna koji još uvijek njeguju svoje običaje i tradiciju. 
## Historija

*Departman Gracias a Dios* je osnovan 26. maj 1869. pod imenom "La Mosquitia", ali je ukinut 1881., kad je osnovan Departman Colón u koji je uklopljen. 
Ponovno je oformljen 21. februara 1957. kao posljednji od 18 departmana, ovaj put pod novim imenom *Departman Gracias a Dios*, i to iz stateških razloga, jer je u to vrijeme zemljom vladala vojna hunta, koja je zaratila sa Nikaragvom.

Još od vremena kolonijalne ekspanzije pa i dugo nakon tog La Mosquitia je bila pod britanskom vladavinom. 
Britanija je tek 1861. predala taj teritorij Hondurasu.

## Privreda

Privreda departmana bazira se na poljoprivredi, od poljoprivrednih kultura najviše se uzgaja; ananas, riža, manioka i grah.

Pored tog za ekonomiju je sve važniji ekološki turizam koji je uglavnom koncentriran oko Rezervata biosfere Río Plátano, koji je UNESCO - 1980. uvrstio na Listu mjesta svjetske baštine u Americi.

## Reference
 
## Vanjske veze

* ''Departamento de Gracias a Dios''
Talguanske pećine

**Talguanske pećine** (španjolski: *Cuevas de Talgua*) je arheološki park i spomenik prirode koji se nalazi 10 km sjeverno od grada Catacamasa u honduraškom departmanu Olanchu.

## Karakteristike
Pećine su poznate i kao "Pećine svijetlih lubanja" zbog načina na koji se svjetlost reflektira od kostura, zbog taloga kalcita koji se nakupio na njima. One se smatraju jedinim takvim nalazom na svijetu. Talgua na jeziku Indijanaca Lenki je sintagma od riječi *tal* (pećina) i *gua* (voda). Momentalno je moguće razgledati 500 metara glavne pećine i vidjeti u malom muzeju. Pećina je vrlo dobro osvijetljena pa se mogu vidjeti brojni stalaktiti i stalagmiti.

## Historija
Jorge Yáñez i Desiderio Reyes otkrili su Talguanske pećine u aprilu 1994. godine, nakon čega je 1997. proglašena spomenikom prirode i ekološko-arheološkim parkom. Naučnici se slažu da su pećine nastale prije otprilike milijun godina, djelovanjem voda ponornice Pinabete koja se nakon izlasku iz dubine brda spaja s rijekom Talguom.

## Reference

## Vanjske veze

* ''Parque Arqueológico Cuevas de Talgua''
The Seven Minutes (film)

***The Seven Minutes*** () je američki igrani film snimljen 1971. godine u režiji Russa Meyera. Po žanru je pravosudna drama, a temelji se na istoimenom romanu Irvinga Wallacea. Radnja prikazuje kako tinejdžer bude uhapšen zbog silovanja, a zbog čega lokalni tužilac pokreće sudski postupak protiv biblioteke u kojoj je bio posudio kontroverznu knjigu o ženskoj seksualnosti, a koja ga je navodno potakla na zločin. *The Seven Minutes* je, slično kao i originalni roman, nastao u jeku seksualne revolucije te se bavio temama cenzure, slobode govora i granica eksplicitnosti seksualnih sadržaja. Nastao je u produkciji studija 20th Century Fox, te je za režisera angažiran Russ Meyer, koji je 1960-ih stekao izuzetan ugled kao autor niskobudžetnih sekspolatacijskih filmova. *The Seven Minutes* je doživio neuspjeh i kod kritike i kod publike, a što je i sam Meyer kasnije objasnio time da mu "ozbiljne" sudske drame nisu bile najjača strana.

## Uloge
* Wayne Maunder ... Mike Barrett
* Marianne McAndrew ... Maggie Russell
* Philip Carey ... Elmo Duncan
* Jay C. Flippen ... Luther Yerkes
* Edy Williams ... Faye Osborn
* Lyle Bettger ... Frank Griffith
* Yvonne De Carlo ... Constance Cumberland
* Jackie Gayle ... Norman Quandt
* Ron Randell ... Merle Reid
* Charles Drake ... Narednik Kellogg
* John Carradine ... Sean O'Flanagan
* Harold J. Stone ... Sudac Upshaw
* James Inglehart ... Clay Rutherford 
* Tom Selleck ... Phil Sanford
* Olan Soule ... Harvey Underwood
* John Sarno ... Jerry Griffith
* Jan Shutan ... Anna Lou White
* David Brian ... Kardinal McManus
* Charles Napier ... Iverson
* Wolfman Jack ... sam sebe
* Lynn Hamilton ... Avis

## Izvori

## Vanjske veze
* 
*''The Seven minutes'' at TCMDB
The Wedding Banquet

***Svadbeni banket***  (, ) je tajvansko-američki igrani film snimljen 1993. godine u režiji Ang Leeja. Po žanru je romantična komedija, a nominalni protagonist (čiji lik tumači Winston Chao) je tajvanski imigrant koji u Manhattanu živi u sretnoj gej vezi sa bijelim Amerikancem (čiji lik tumači Mitchell Lichtenstein), ali koji je pod stalnim pritiskom tradicionalističkih roditelja da se oženi sa Kineskinjom i tako im pribavi unuke. Radnja prikazuje kako rješenje problema dolazi u obliku imigrantice iz kopnene Kine (čiji lik tumači Kao Chin Su-Mei) koja, kako bi ishodila dozvolu trajnog boravka u SAD, pristaje na brak, ali i kako dolazak roditelja sa Tajvana na vjenčanje prijeti da razotkrije prevaru. *Svadbeni banket* je premijerno prikazan na Berlinskom filmskom festivalu gdje je trijumfirao, osvojivši Zlatni medvjed. Film je Ang Leeja učinio poznatim u međunarodnoj filmskoj zajednici, te značajno doprinio njegovoj kasnijoj karijeri u Hollywoodu gdje će snimati filmove slične tematike.

## Uloge
* Winston Chao (趙文瑄) ... Wai-Tung Gao (T: 高偉同, S: 高伟同, P: *Gāo Wěitóng*, W: *Kao Wei-t'ung*)
* Gua Ah-leh (歸亞蕾) ... Mrs. Gao, Wei-Tungova majka
* Sihung Lung (郎雄) ... Mr. Gao, Wei-Tungov otac
* May Chin (高金素梅) ... Wei-Wei Gu (T: 顧葳葳, S: 顾葳葳, P: *Gù Wēiwēi*, W: *Ku Wei-wei*)
* Mitchell Lichtenstein ... Simon (T: 賽門, S: 赛门, P: *Sàimén*)
* Vanessa Yang (楊元提) ... Mao Mei
* Dion Birney ... Andrew
* Jeanne Kuo Chang ... Wai-Tungova sekretarica
* Michael Gaston ... Mirovni sudac
* Ang Lee (*[[cameo]]*) ... svat

## Izvori

## Vanjske veze
* 
* 
* 
* Literature, Arts and Medicine Database, NYU
Wolfman Jack

**Robert Weston Smith**, poznat pod umjetničkim imenom **Wolfman Jack** (; 21. januar 1938 – 1. jul 1995) bio je američki disk džokej, poznat kao jedan od najpopularnijih radio-voditelja u 20. vijeku. Slavu je stekao 1960-ih vodeći muzičke emisije u kojima je promovirao rock muziku, koristeći specifičan stil i način govora koji je gledatelje ostavljao u nedoumici slušaju li bijelca ili crnca. Wolfman Jack je slavu kasnije iskoristio i kroz niz cameo nastupa u filmovima i TV-serijama, uključujući popularni film *[[Američki grafiti]]* gdje je tumačio samog sebe.

## Reference

## Vanjske veze

*"New Year's Eve, 1993, With Wolfman Jack !" 
*Kip Pullman's American Graffiti Blog
*Wolfman Jack and the gun battle in the Mexican desert
*What made Wolfman Jack great?
*
*
Zbogom, moja konkubino

***Kralj-Hegemon se oprašta od svoje konkubine*** (), u međunarodnoj distribuciji poznatiji pod engleskim naslovom ***Farewell My Concubine*** () je kineski igrani film snimljen u režiji Chen Kaigea i premijerno prikazan početkom 1993. godine, poznat kao jedno od najuspješnijih ostvarenja kineske kinematografije 1990-ih.

Predstavlja adaptaciju istoimenog romana hongkonške književnice Lilian Lee. Protagonisti, koje kao odrasle likove tumače Leslie Cheung i Zhang Fenyi, su dva profesionalna izvođača pekinške opere koji su karijeru započeli kao djeca, i prilikom čega je jedan od njih postao specijaliziran za ženske, a drugi za muške likove. Radnja se odvija kroz nekoliko decenija i prikazuje njihov složeni odnos, koji će zakomplicirati bivša kurtizana (čiji lik tumači Gong Li, a u čijoj se pozadini odvijaju dramatični politički događaji vezani uz japansku invaziju, uspostavu komunističkog režima i Kulturnu revoluciju.

*Zbogom, moja konkubino* je premijerno prikazan u Hong Kongu, a nekoliko mjeseci kasnije u Cannesu, gdje je trijumfirao, osvojivši Zlatnu palmu. Tamo je, međutim, došlo i do prve kontroverze, kada je američki producent Harvey Weinstein za kompaniju Miramax otkupio prikazivačka prava za američko i većinu međunarodnih tržišta, a pri tome inzistirao na dramatičnom skraćenju filma, učinivši ga u očima kritičara "nerazumljivim", i uspostavivši praksu koju će nastaviti sljedećih decenija. U samoj Kini je *Zbogom, moja konkubino* bila prikazana u julu, i odmah izazvala zabranu od strane kineskih cenzora, užasnutih dotada nezamislivo eksplicitnim prikazom homoseksualnih tema i ekscesa komunističkog režima; film je nekoliko mjeseci kasnije ipak pušten u distribuciju, mada u znatno skraćenom izdanju iz koga su izbačeni svi "problematični" sadržaji.

## Uloge
* Leslie Cheung ... Cheng Dieyi (程蝶衣) / Xiaodouzi (小豆子)
** Yin Zhi ... Cheng Dieyi (tinejdžer)
** Ma Mingwei ... Cheng Dieyi (dijete)
* Zhang Fengyi ... Duan Xiaolou (段小樓) / Xiaoshitou (小石頭)
** Zhao Hailong ... Duan Xiaolou (tinejdžer)
** Fei Yang ... Duan Xiaolou (dijete)
* Gong Li ... Juxian (菊仙 *Júxiān*)
* Ge You ... Yuan Shiqing (袁世卿 *Yuán Shìqīng*)
* Lü Qi ... Učitelj Guan (uprošćeno: 关师傅, tradicionalno: 關師傅, Pinyin: *Guān-shīfu*)
* Ying Da ... Na Kun (那坤 *Nā Kūn*)
* Yidi ... Eunuch Zhang (uprošćeno: 张公公, tradicionalno: 張公公, Pinyin: *Zhāng-gōnggong*)
* Zhi Yitong ... Saburo Aoki (青木 三郎, Pinyin: *Qīngmù Sānláng*, japanski: *Aoki Saburō*)
* Lei Han ... Xiaosi
** Li Chun ... Xiaosi (tinejdžer)
* Li Dan ... Laizi (uprošćeno: 小癞子, tradicionalno: 小癩子, Pinyin: *Xiǎo Làizǐ*)
** Yang Yongchao ... Laizi (dijete)
* Wu Dai-wai ... Crveni gardist (uprošćeno: 红卫兵, tradicionalno: 紅衛兵, Pinyin: *Hóngwèibīng*)

## Izvori

## Vanjske veze

* 
* 
* 
* A film review with emphasis on the relationship between the play and the film
Moj XX vijek

***Moj XX vijek*** () je mađarsko-zapadnonjemačko-kubanski crno-bijeli igrani film snimljen 1989. godine u režiji i po scenariju Ildikó Enyedi. Po žanru predstavlja kombinaciju kostimirane drame i crne komedije. Protagonistice, koje u dvostrukoj ulozi tumači Dorota Segda, su dvije sestre blizanke, od kojih je jedna postala iskusna kurtizana, a druga radikalna anarhistička teroristkinja. Radnja se događa 1900. godine u Orient Expressu gdje su, ne znajući jedna za drugu, zajedno završile, a što izaziva niz komičnih situacija. *Moj XX vijek* je premijerno prikazan na Kanskom festivalu gdje je osvojio nagradu za najbolju kameru.

## Ulopge
* Dorota Segda - Dóra / Lili / Anya (as Dorotha Segda)
* Oleg Yankovskiy - Z
* Paulus Manker - Weininger Ottó
* Péter Andorai - Thomas Edison
* Gábor Máté - K
* Gyula Kéry - ékszerész (as Kéri Gyula)
* Andrej Schwartz - Segéd
* Sándor Téri - Huszár (as Téry Sándor)
* Sándor Czvetkó - Anarchista fiú
* Endre Koronczi - Lift boy
* Ágnes Kovács - Iker
* Eszter Kovács - Iker

## Vanjske veze
*
* Review at The Film Walrus
Zamrzni se – umri – uskrsni!

***Zamrzni se — umri — uskrsni!*** () je sovjetski crno-bijeli igrani film snimljen u režiji i po scenariju Vitalija Kanjevskog premijerno prikazan 1990. godine. Po žanru je drama, velikim dijelom autobiografskog karaktera, odnosno temeljena na autorovom djetinjstvu. Protagonisti, koje tumače Dinara Drukarova i Pavel Nazarov su djevojčica i dječak koji godine 1947. odrastaju u dalekoistočnom rudarskom gradu Sučan, a radnja prikazuje kako su suočeni sa siromaštvom i prisiljeni svakodnevno se boriti za život. *Zamrzni se* je zbog izuzetno kritičkog stava prema sovjetskom sistemu imao problema sa cenzurom te je premijerno prikazan na Kanskom festivalu gdje je osvojio nagradu za najbolju kameru. Godine 1992. je snimljen nastavak pod naslovom *[[Samostalni život (film)|Samostalni život]]*.

## Uloge
* Dinara Drukarova - Galja
* Pavel Nazarov - Valerka
* Jelena Popova - Valerina majka
* Valerij Ivčenko
* Vjačeslav Bambušek - Vitka
* Vadim Jermolajev - Direktor škole

## Izvori

## Vanjske veze
*
Zaida Ben-Yusuf

**Zaida Ben-Yusuf** (21. novembar 1869 – 27. septembar 1933) je bila američka fotografkinja alžirskog porijekla, najpoznatija kao autor portreta pripadnika američkog otmjenog društva na prijelazu iz 19. u 20. vijek. 

## Vanjske veze

* Smithsonian web photo exhibit of Ben-Yusuf's work
The Seven Minutes

***The Seven Minutes*** () je roman američkog književnika Irvinga Wallacea objavljen 1969. godine. Nastao u jeku seksualne revolucije, nastojao se baviti tada aktualnim pitanjima legalnosti pornografije i granica slobode govora. Radnja se vrti oko fiktivne knjige *The Seven Minutes* koja iz ženske perspektive opisuje sedam minuta za vrijeme snošaja, a za koju se počne navoditi da je potakla silovanje, što dovede do zahtjeva za zabranom i spektakularnog suđenja. Wallace je, kao i u mnogim svojim romanima, nastojao temu što detaljnije i objektivnije prikazati, odnosno izložiti različite stavove o tim pitanjima. Zbog toga roman sadrži brojne grafikone, statisičke podatke i tehnička objašnjenja.

Godine 1971. je poslužio kao predložak za istoimeni igrani film u režiji Russa Meyera.
Samostalni život

***Samostalni život*** () je rusko-francusko-britanski igrani film snimljen u režiji Vitalija Kanjevskog i premijerno prikazan početkom 1992. godine. Po žanru je drama, velikim dijelom autobiografskog karaktera, te predstavlja nastavak njegovog filma *[[Zamrzni se — umri — uskrsni!]]*. U njemu Pavel Nazarov ponavlja ulogu tinejdžera koji odrasta u dalekoistočnom rudarskom gradu Sučan, a radnja, smještena u posljednje godine Staljinove strahovlade, prikazuje kako se prvi put suočava sa iskušenjima i odgovornostima koje donosi status odrasle osobe.

## Uloge
* Pavel Nazarov - Valerka
* Dinara Drukarova - Valja
* Toshihiro Vatanabe - Yamamoto
* Yelena Popova - Valerkina majka
* Lijana Žvanija - (kao Liana Jvania)
* M. Aleksandrov
* Jelena Antonova - (kao Je. Antonova)
* Aleksandar Aleksandrov - (kao A. Aleksandrov)
* L. Dorotenko
* Natalija Ipatova
* Vladimir Ivanov - (klao V. Ivanov)
* Jelizaveta Žukova - (kao Elisaveta Joukova)
* Tatjana Ivanova - (kao T. Ivanova)
* N. Haritonov
* A. Kopustin - (kao A. Kopoustine)

## Vanjske veze
*
Constans (film)

***Constans*** () je poljski igrani film snimljen 1980. godine u režiji Krzysztofa Zanussija. Po žanru je drama. Protagonist, čiji lik tumači Tadeusz Bradecki, je mladić čiji je život opterećen predstojećom smrću bolesne majke, ali koji postaje opsjednut idejom da ode na planinarsku ekspediciju na Himalaje. Radnja prikazuje kako svi njegovi pokušaji da izbjegne montoniju i predvidljivost života postižu neuspjeh. *Constans* je prikazan na Kanskom festivalu gdje je osvojio Nagradu žirija.

## Uloge
* Tadeusz Bradecki – Witold
* Zofia Mrozowska – matka Witolda
* Cezary Morawski – Stefan, przyjaciel Witolda
* Małgorzata Zajączkowska – pielęgniarka Grażyna
* Jan Jurewicz – Włodek
* Juliusz Machulski – kolega Witolda
* Jacek Strzemżalski – kolega Witolda
* Edward Żebrowski – profesor matematyki
* Eugeniusz Priwieziencew – celnik
* Witold Pyrkosz – Mariusz, szef Witolda
* Andrzej Hudziak – Mariusz, szef Witolda
* Krystyna Wachelko-Zaleska – celniczka
* Stefan Szramel – lekarz
* Ewa Lejczak – dziewczyna

## Uloge
* 
* 
* 
*
Kharij

**''Kharij**' () je indijski igrani film snimljen na bengalskom jeziku 1982. godine u režiji i po scenariju  Mrinala Sena. Po žanru je drama, temeljena na romanu  Ramapade Chwodhuryja. Radnja prikazuje porodicu iz srednje klase čiji se naizgled idilični život počne raspadati kada siromašni dječak koji im je bio sluga smrtno strada u kuhinji, a njeni članovi se moraju suočiti sa policijskom istragom i dječakovim ožalošćenim ocem. Godine 1983. je prikazan na Kanskom festivalu gdje je osvojio nagradu žirija.

## Uloge
* Anjan Dutt - Anjan Sen
* Mamata Shankar - Mamata Sen
* Sreela Majumdar - Sreeja
* Indranil Moitra - Pupai
* Dehapratim Das Gupta - Hari
* Nilotpal Dey - Inspektor
* Charuprakash Ghosh - Advokat
* Debatosh Ghosh
* Gita Sen - Susjed koji pomaže
* Sunil Mukherjee - Radoznali prolaznik

## Izvori

## Vanjske veze
*
Doc (film)

***Doc*** je američki vestern film snimljen 1971. godine u režiji Franka Perryja. Temelji se na stvarnim događajima vezanim uz znameniti obračun kod O.K. Corrala 1881. godine, a protagonist, čiji lik tumači Stacy Keach je znameniti profesionalni kockar i revolveraš Doc Holliday. Radnja prikazuje kako zajedno sa svojom djevojkom, prostitutkom Kate Elder (čiji lik tumači Faye Dunaway dolazi u rudarski grad Tombstone kako bi se priključio svom starom prijatelju Wyattu Earpu (čiji lik tumači Harris Yulin), bivšem šerifu koji tamo pokušava započeti novi život i političku karijeru, i pri tome se sukobljava sa lokalnim kradljivcima stoke i drugim kriminalcima. *Doc*, snimljen na lokacijama u španskoj Almeriji bio je dio revizionističkog trenda u vesternima, te je događaje u Tombstoneu nastojao prikazati što autentičnije i objektivnije, zbog čega u njemu ima vrlo malo akcije.

## Uloge
* Stacy Keach ... Doc Holliday
* Faye Dunaway ... Kate Elder
* Harris Yulin ... Wyatt Earp
* Michael Witney ... Ike Clanton
* Denver John Collins ... Klinac
* Dan Greenburg ... Clum, urednik *[[The Tombstone Epitaph]]a*
* John Scanlon  ... Bartlett, vlasnik saluna
* Richard McKenzie ... Tombstoneski šerif John Behan
* John Bottoms ... Virgil Earp
* Ferdinand Zogbaum ... James Earp
* Penelope Allen ... Mattie Earp
* Hedy Sontag ... Alley Earp
* James Greene ... Frank McLowery
* Antonia Rey ... Concha, kurva
* Philip Shafer ... Morgan Earp

## Vanjske veze

* 
*
Doc Holliday

**John Henry "Doc" Holliday** (14. august 1851 – 8. novembar 1887) bio je američki zubar, profesionalni kockar i revolveraš, najpoznatiji po sudjelovanju u događajima prije, za vrijeme i poslije znamenitog obračuna kod O.K. Corrala koji su ga učinili jednim od najživopisnijih ličnosti u historiji američkog Divljeg zapada.

## Vanjske veze
* Kansasheritage.org , John Henry Holliday family history
* Tombstonetimes.com , "Where's Doc"
* Doc Ancestry.com, Holliday Information, Photos and Genealogy from *Spalding County, Georgia GenWeb*
*
Visota (film)

***Visina*** () je sovjetski igrani film snimljen 1957. godine u režiji Aleksandra Zarhija. Po žanru je drama, a radnja prikazuje izgradnju čeličane u jednom gradu. Protagonist, čiji lik tumači Nikolaj Ribnikov je udarnik koji upozna jednu radnicu (čiji lik tumači Ina Makarova) koja zbog pušenja, nošenja provokativne odjeće i toga što nije članica Komsomola ne odgovara tadašnjim socijalističkim idealima.

## Vanjske veze
* 
* Телеканал «Россия» // «Высота». Х/ф 
*
Niekas nenorėjo mirti

***Nitko nije htio umrijeti*** (, ) je sovjetski crno-bijeli igrani film snimljen na litvanskom jeziku u režiji Vytautasa Žalakevičiusa. Po žanru je drama sa primjesama akcije, a radnja je smještena u sovjetsku Litvu godine 1947. godine, u vrijeme kada se novouspostavljeni sovjetski režim suočava sa gerilskom aktivnošću litvanskih nacionalističkih i antisovjetskih odmetnika okupljenih u "Šumsku braću". Protagonisti su članovi porodice u jednom selu koje predstojeći dolazak gerilaca u njihovo zabačeno i politički podijeljeno selo tjera na teške moralne odluke. Iako se po svom sadržaju držao službene ideologije, odnosno tumačenja tih poratnih događaja, Žalakevičiusov film je izazvao izuzetnu pažnju ne samo zbog bavljenja osjetljivom temom, nego i neuobičajeno mračnim tonom. Usprkos toga je osvojio niz prestižnih nagrada.

## Uloge
* Kazimieras Vitkus ... Tevas
* Regimantas Adomaitis ... Donatas
* Bruno Oja ... Bronius
* Juozas Budraitis ... Jonas
* Algimantas Masiulis ... Mykolas
* Donatas Banionis ... Predsjedatelj Vaitkus
* Vija Artmane ... Ona

## Vanjske veze
*
Kraj jezera

***Kraj jezera*** () je sovjetski crno-bijeli igrani film snimljen 1970. godine u režiji Sergeja Gerasimova. Po žanru je drama, a radnja je smještena na obale Bajkalskog jezera početkom 1960-ih, kada se tamo gradi jedna tvornica. Nominalna protagonistica, čiji lik tumači Natalija Belohvostikova, je mlada kćer naučnika (čiji lik tumači Oleg Žakov) koja je odrasla na jezeru te se protivi projektu koji bi mogao ugroziti dotada netaknutu prirodu. *Kraj jezera* je izazvao pažnju zbog neobičnog stila, prije svega u naraciji.

## Uloge
* Oleg Žakov ... Barmin
* Vasily Šuhin ... Černih
* Natalya Belohvostikova ... Lena Barmina
* Valentina Teličkina ... Valja Korolkova
* Mihail Nožkin ... Genadij Jakovljev
* Natalija Arinbasarova ... Katja Olzoeva
* Nikolaj Jeremenko Mlađi ... Alekesje 
* Vadim Spiridonov ... Konstantin Konovalov
* Jurij Kuzmenkov ...  putnik u vlaku
* Natalija Bondarčuk ... putnik u vlaku
* Nina Maslova ... djevojka

## Vanjske veze
*
Mačeha (film, 1973)

***'Maćeha***' () je sovjetski igrani film snimljen 1973. godine u režiji Olega Bondjarova. Po žanru je drama, a protagonistica, čiji lik tumači Tatjana Doronjina, je žena koja živi u sretnom braku sa mužem i dvoje djece. Radnja prikazuje kako dozna da je muževa vanbračna kćer ostala siroče, te je odluči posvojiti. *Maćeha* je postigla izuzetnu gledanost te se smatra jednom od najboljih filmskih nastupa Tatjana Doronjine.

## Vanjske veze
* 
* "Мачеха": что стало с киношными детьми Татьяны Дорониной?
Crvena hudika (film)

***Crvena hudika*** () je sovjetski igrani film snimljen 1974. godine u režiji Vasiija Šukšina. Po žanru je drama, a Šukšin u filmu tumači glavni lik, odnosno kriminalca-recividista koji se nakon puštanja iz zatvora zaputi u udaljeno selo gdje živi žena (čiji lik tumači Lidija Fedosejeva-Sukšina]] sa kojom se bio dopisivao u zatvoru. Radnja prikazuje kako ga seljani dočekuju neprijateljski, ali kako sa vremenom osvoji njihovo povjerenje i odluči okrenuti novu stranicu u životu. *Crvena hudika* je Šukšinu, koji će nekoliko mjeseci nakon premijere iznenada preminuti, bio posljednji film. U kino-dvoranam SSSR-a je doživio izuzetan uspjeh, a poklonike je stekao i izvan sovjetskih granica, uključujući njemačkog sineasta Rainera Wernera Fassbindera.

## Reference

## Vanjske veze
*
* «За калиной красной» — Журнал «Огонёк», № 10 (5088), 20.07.2009
Departman Santa Bárbara

**Departman Santa Bárbara** (španjolski: *Departamento de Santa Bárbara*) je površinom srednji od 18 
Departmana Hondurasa koji se prostire na sjeverozapadu zemlje.
U njemu živi 455,891 stanovnika (2018.) na površini od 5,024 km² (što iznosi 90.74 stan / km²).

## Geografija

Sa sjevera graniči sa Departmanom Cortés i Republikom Gvatemalom, sa juga sa departmanima; Intibucá, Comayagua i Lempira, sa istoka sa departmanima; Departmanom Cortés i Comayagua i sa zapada sa Departmanom Copán.

Administrativno je podijeljen na 28 općina, 67 sela i 1,128 zaseoka (farmi).
Glavni grad departmana je pitoreskni grad Santa Bárbara.

*Departman Santa Bárbara* je poznat u Hondurasu po najvećem procentu bjelačkog stanovništva.

## Historija

*Departman Santa Bárbara* je osnovan 28. juna 1825. u vrijeme prve političke podjele zemlje, kao jedan od prvih 7 Departmana Hondurasa u vrijeme dok je zemljom vladao Dionisio de Herrera.

## Privreda

Privreda departmana bazira se na stočarstvu i poljoprivredi, od poljoprivrednih kultura najviše se uzgaja; kava, šećerna trska, kukuruz, duhan, agrumi i grah.

Pored tog za ekonomiju je važno i rudarstvo, u departmanu se nalazi najveći rudnik u Centralnoj Americi *El Mochito*, u kom se iskapa bakar, olovo, cink, srebro, zlato i kadmij.

## Reference
 
## Vanjske veze

* ''Departamento de Santa Bárbara''
The Hired Hand

***The Hired Hand*** () je američki vestern film snimljen 1971. godine u režiji Petera Fonde, kome je to predstavljao režijski debi. Fonda se pojavljuje i u naslovnoj ulozi, odnosno tumači lik skitnice koji je zajedno sa prijateljem (čiji lik tumači Warren Oates) sedam godina lutao američkim Jugozapadom prije nego što se odlučio smiriti i vratiti na imanje supruzi (čiji lik tumači Verna Bloom). Radnja prikazuje kako ga ogorčena supruga ne želi primiti, te kako je odobrovolji tako što pristane raditi na farmi kao obični napoličar, ali i kako ga počinje sustizati nasilna prošlost.

Film je nastao u produkciji studija Universal čiji su šefovi, slično kao i u slučaju Dennisa Hoppera i istovremeno snimanog filma *[[The Last Movie]]*, Fondi dali punu kreativnu slobodu duboko impresionirani iznenadnim uspjehom njegovog antiestablišmentskog hita *[[Goli u sedlu]]*. Uspjeh je, ovaj, put izostao, i *The Hired Hand* je propao i kod kritike i kod publike. Godine 1973. je snimljena proširena verzija za televizijsko prikazivanje sa nekoliko nadosnimljenih scena koji nastoje objasniti rupe u zapletu, i ta je verzija sve do 2001. godine, kada je original resaturiran, bila jedina dostupna.
 
## Uloge
*Peter Fonda ... Harry Collings
*Warren Oates ... Arch Harris
*Verna Bloom ... Hannah Collings
*Robert Pratt ... Dan Griffen
*Severn Darden ... McVey
*Rita Rogers ... Meksikanka
*Ann Doran ... Mrs. Sorenson
*Ted Markland ... Luke
*Owen Orr ... Mace
*Al Hopson ... Barmen
*Megan Denver ... Janey Collings
*Michael McClure ... Plummer
*Gray Johnson ... Will
*Larry Hagman ... Šerif (samo u televizijskoj verziji)

## Izvori

## Vanjske veze
*
Toto le héros

***Toto le Héros*** () je belgijsko-francusko-njemački igrani film snimljen 1991. godine u režiji Jacoa van Dormaela kome je to predstavljao cjelovečernji režijski debi. Po žanru je mješavina drame i komedije, a naslovni protagonist je čovjek po imenu Thomas koji je kao dječak bio oduševljen pustolovinama tajnog agenta po imenu Alfred, ali i koji sa vremenom postaje uvjeren da mu je Alfred oduzeo identitet, odnosno da je bio zamijenjen u rodilištu. *Toto* je koristio nelinearnu narativnu strukturu, te je lik Thomasa u nekoliko životnih doba tumačilo nekoliko glumaca. Premijerno je prikazan na Kanskom festivalu gdje je dobio nagradu za najbolju fotografiju.

## Uloge
* Michel Bouquet : Thomas (âgé) et voix de Thomas (adulte)
* Jo De Backer : Thomas (adulte) 
* Thomas Godet : Thomas (enfant) 
* Gisela Uhlen : Èvelyne (âgée) 
* Mireille Perrier : Èvelyne (jeune femme)
* Esthelle Unik : Èvelyne (enfant) 
* Sandrine Blancke : Alice 
* Peter Böhlke : Alfred (âgé) 
* Didier Ferney : Alfred (adulte) 
* Hugo Harold Harrison :  Alfred (enfant) 
* Fabienne Loriaux : la mère de Thomas 
* Klaus Schindler : le père de Thomas 
* Pascal Duquenne : Célestin (adulte) 
* Karim Moussati : Célestin (enfant) 
* Didier De Neck : M. Kant 
* Christine Smeysters : Mme. Kant
* Bouli Lanners : un gangster
* Bernard Yerlès : un homme dans le train

### Vanjske veze
* 
* Critique DVD Arte 
* Critique DVD Parutions
* Dossier pédagogique Les Grignoux (extrait)
Caratasca

**Caratasca** (španjolski: *Laguna de Caratasca*) je laguna u departmanu Gracias a Dios na sjeveroistoku Hondurasa.

## Karakteristike
Caratasca je najveća laguna u zemlji sa površinom od 1334 km². Proteže se u dubinu kopna nekih 40 km i 88&nbsp;km u smjeru sjeverozapada do jugoistoka. Laguna je sa Karipskim morem povezana kanalom dugim 5 km, na čijoj se obali nalazi selo Caratasca. U njoj se nalaze brojni otoci, od kojih je najveći Tansín. Obale su joj niske i obrasle gustim tropskim prašumama, sa stablima mahagonija i kedra. Lokalni stanovnici bave se šumarstvom i ribarstvom na škampe. Na južnoj obali leži Puerto Lempira, administrativni centar departmana Gracias a Dios.

## Reference

## Vanjske veze
* ''Laguna de Karatasca in Honduras''
Santa Bárbara, Honduras

**Santa Bárbara** je grad i općina (municipio) od 45,812 stanovnika na sjeverozapadu Hondurasa u Departmanu Santa Bárbara čiji je administrativni centar.

## Geografija

Santa Bárbara leži u planinskom kraju u kotlini rijeke Ulúa, odnosno - *Otoro* kako se u tom dijelu naziva.

Od karipske luke Puerto Cortés udaljena je 108 km južno, a od glavnog grada Tegucigalpe 142 km prema zapadu.

## Historija
Nukleus današnjeg grada niknuo je 1633. kao naselje španjolskih kolonista pod imenom **Paraje de Cataquiles**.

Općina Santa Bárbara osnovana je 1761. kad je naselje imalo 1791 stanovnika.
Status grada dobila je 22. septembra 1818., a od 28. juna 1825. je i administrativni centar Departmana Santa Bárbara.

## Privreda

Santa Bárbara je poznata po uzgoju kave i po zanatlijama. Grad je poznat kao ulaz u *[[Nacionalni park]] Montaña de Santa Barbara*, koji je udaljen samo samo 13 km od centra, a prostire se na površini od 121 km². U njemu se nalazi drugi najviši vrh Hondurasa - *Cerro Maroncho*, visok 2.744 m.

## Gradovi prijatelji

*   Freeport, Maine, Sjedinjene Američke Države

## Reference
 
## Vanjske veze

* ''Santa Bárbara''
Departman Intibucá

**Departman Intibucá** (španjolski: *Departamento de Intibucá*) je jedan od 18 Departmana Hondurasa koji se prostire na jugozapadu zemlje.
U njemu živi 255,658 stanovnika (2018.) na površini od 3,123 km² (što iznosi 81.86 stan / km²).

## Geografija
*Intibucá* se prostire po planinskoj unutrašnjosti na prosječnoj visini od 1600 metara nadmorske visine. Zbog tog ima najniže temperature u zemlji, koje se krajem godine vrte oko  6 °C. Ta hladna klima je idealna je za uzgoj povrća i cvijeća.

Sa sjevera graniči sa departmanima; Comayagua i Santa Bárbara , sa juga sa Republikom Salvador sa istoka sa departmanima; Departmanom La Paz i Comayagua i sa zapada sa Departmanom Lempira.

Administrativno je podijeljen na 17 općina, 126 sela i 1,277 zaseoka (farmi).

Administrativni centar departmana je pitoreskna La Esperanza, pored nje veći urbani centar je Intibuca, koja je praktički spojena sa La Esperanzom u jedinstveni grad.

## Historija

*Departman Intibucá* je osnovan 16. aprila 1883. u vrijeme šeste političke podjele zemlje, u vrijeme dok je zemljom vladao Marco Aurelio Soto.

## Privreda

Privreda departmana bazira se na stočarstvu, poljoprivredi i turizmu, najviše se uzgaja; krumpir, kupus, sirak, kukuruz, manioka, batat, šećerna trska, krastavci, sezam i sve vrste voća.

## Reference
 
## Vanjske veze

* ''Departamento de Intibucá''
Crvena hudika

***Crvena hudika*** (Šibikovina, žganci, snježne grude, kalina, bekovina lat. Viburnum opulus) je biljna vrsta iz porodice Adoxaceae (moškovičevke). Listopadni je grm visine do 5 metara, koji cvate krajem proljeća bijelim grudastim cvatovima veličine do 10&nbsp;cm. Plodovi su crvene boje, koji ako se konzumiraju u većim količinama djeluju otrovno. Postaju jestivi  tek nakon prvih mrazeva, najbolje ih je konzumirati tek nakon što ih se prokuha par minuta.

Kod nas raste po rubovima šuma, uz obale rijeka i potoka, te uz nasipe, pruge i na livadama. Udomaćena je u Europi, te središnjoj Aziji. Postoji veliki broj kultiviranih odlika koje se koriste u hortikulturi, ali i nekoliko odlika koje se uzgajaju zbog plodova (sorte "Zernica", "Krasnji korall", "Krasnaja grozd", "Granatovi braslet","Taežnij rubin", "Vigorovskaja sladkaja","Gordovina","Marija","Wentworth","Phillips","Andrews","Hahs"). Koristi se i kao ljekovita biljka u upotrebi su kora i korijen  koji se skidaju,odnosno iskapaju u proljeće i jesen. Razmnožava se uz pomoć ptica koje privlače njezine bobice upadljive crvene boje.

## Ljekovito djelovanje
Kora djeluje antispazmodično,stežuće i sedativno.

## Sadržaj
Viburnin, treslovina, šećer, smola, pektin, valerijanska i viburinska kiselina, mineralne tvari, vitamin C; Plodovi sadrže 11 – 49&nbsp;mg/100g vitamina C, od 0,58 - 2,38&nbsp;mg% provitamina A, te 1,11- 2,08 % organskih kiselina.
## Sorte koje se koriste  u hortikulturi
***'Compactum**', manje visine rasta,najviše 2 metra. Promjer krošnje najviše 1,6 metara. Cvate krajem proljeća, cvjetovi bijeli.
* **'Harvest Gold**' (syn.: 'Park Harvest', 'Aureum'). Mladi listovi žute boje.
* **'Kristy D.**' (syn.: 'Variegatum'). Šareni listovi.
* **'Nanum**'. Patuljasta sorta, visina do 60&nbsp;cm.
* **'Roseum**' ('Sterile'). Najraširenija  sorta. Visina do 4 metra. Cvate krajem lipnja, početkom srpnja.
* **'Xanthocarpum**'. Sorta žutih plodova.

## Dodatna literatura
* Dericks-Tan, Vollbrecht: Auf den Spuren der Wildfrüchte in Europa, , Abadi-Verlag 2009. Str. 258
* Grlić, Lj., Samoniklo jestivo bilje, Zagreb 1980.
*Konstantinov,J.Universalnoe lekarstvo kalina,Moskva 2018.
* Bastide P., 1988: Catechin tannins angioprotective principles of viburnum opulus l. Plantes Medicinales Et Phytotherapie: str.242-246

## Izvori

## Vanjske veze
*http://www.pfaf.org/user/Plant.aspx?LatinName=Viburnum+opulus
The Marriage of a Young Stockbroker

***The Marriage of a Young Stockbroker*** () je američki igrani film snimljen 1971. godine u režiji Lawrencea Turmana. Po žanru je mješavina drame i komedije, a naslovni protagonist, čiji čik tumači Richard Benjamin, je muškarac kojem se brak zbog monotonije počeo raspadati, i koji odušak pokušava pronaći u vanbračnim aferama i voajerizmu.

## Uloge
* Richard Benjamin ... William Alren
* Joanna Shimkus ... Lisa
* Adam West ... Chester
* Elizabeth Ashley ... Nan 
* Patricia Barry
* Tiffany Bolling

## Izvori

## Vanjske veze
*
Mac (film)

***Mac*** je američki igrani film snimljen 1992. godine u režiji Johna Turturra, kome je to bio režijski debi. Po žanru je drama, a Tuturro se u filmu pojavljuje u naslovnoj ulozi, tumačeći lik italoameričkog građevinskog radnika koji 1950-ih postaje sve nezadovoljniji načinom na koji njega i njegova dva brata tretira poduzeće. Radnja prikazuje kako odlučuje pokrenuti vlastitu kompaniju, ali i kako njegov način rada izazove jaz sa braćom. *Mac* je prikazan na Kanskom festivalu gdje je dobio nagradu za najbolju fotografiju.

## Glavne uloge

## Vanjske veze
*
Miris zelene papaje

***Miris zelene papaje*** (; ) je francusko-vijetnamski igrani film snimljen 1993. godine u režiji Tran Anh Hunga kome je to bio cjelovečernji debi. Po žanru je ljubavna drama, a protagonistica - čiji lik kao dijete tumači Man San Lu, a kao odraslu osobu Tran Nu Yên-Khê je djevojčica sa sela koja 1951. godine dolazi u Sajgon raditi kao sluškinja u tamošnjim relativno dobrostojećim porodicama. Radnja se sastoji od dva dijela, te prikazuje promjene u njenom životu nakon deset godina. *Miris zelene papaje* je premijerno prikazan na Kanskom festivalu gdje je osvojio nagradu za najbolju fotografiju.

## Uloge
* Tran Nu Yên-Khê : Mui à 20 ans (navedena kao Trân Nu Yên-Khê)
* Man San Lu : Mui à 10 ans
* Thi Loc Truong : La mère (navedena kao Truong Thi Lôc)
* Anh Hoa Nguyen : La vieille Ti (navedena kao Nguyên 'Anh Hoa)
* Hoa Hoi Vuong : Khuyen (navedena kao Vuong Hòa Hôi)
* Ngoc Trung Tran : Le père
* Vantha Talisman : Thu
* Keo Souvannavong : Trung
* Van Oanh Nguyen : Mr. Thuan
* Gérard Neth : Tin
* Nhat Do : Lam
* Thi Hai Vo : La grand-mère
* Thi Thanh Tra Nguyen : Mai
* Lam Huy Bui : Le médecin
* Xuan Thu Nguyen : L'antiquaire

## Vanjske veze
* 
* Cinéasie
* Arte
Trần Anh Hùng

**Trần Anh Hùng** (23. decembar 1962 -) je francuski filmski režiser rodom iz Vijetnama, koji se 1990-ih proslavio trilogijom hvaljenih i prestižnim priznanjima nagrađenih filmova posvećenih životu u Vijetnamu.

## Vanjske veze

* 
* Dan Bloom, "Norwei no mori" goes to Hollywood RushPRnews
La Esperanza, Honduras

**La Esperanza** je grad i općina (municipio) od 13,875 stanovnika na jugozapadu Hondurasa u Departmanu Intibucá u kom je administrativni centar.

## Geografija
La Esperanza se prostire u planinskoj unutrašnjosti, u kotlini na visini od 1700 metara nadmorske visine, udaljen svega 2.6 od sestrinske Intibuce sa kojom je spojena. Od karipske luke Puerto Cortés udaljena je 174 km južno, a od glavnog grada Tegucigalpe 107 km zapadno.

## Historija

Po lokalnoj usmenoj predaji na mjestu današnjeg grada postojala su dva indijanska sela, jedno od Maya -**Eramani** a drugo od Lenka - **Lentercala**.

Tokom 19. vijeka u *Eramani* se doselilo dosta trgovaca i stočara iz Comayaguje i drugih honduraških gradova, uz nešto pridošlih iz Gvatemale i Salvadora, pa je tad osnovana La Esperanza. 
Naselje je 23. septembra 1848. dobilo status ville (gradića) a 1883. i status grada. Te iste godine osnovan je Departman Intibucá, čiji je administrativni centar postala La Esperanza.

Danas je u Hondurasu poznata kao prijestolnica folklora.

## Privreda

La Esperanza je trgovačko- uslužni centar poljoprivrednog kraja.

## Reference
 
## Vanjske veze

* ''La Esperanza e Intibucá''  

La Esperanza, Intibucá
Villa Arnaldi

**Villa Arnaldi** je renesansna vila u Saregu pokraj sjevernotalijanskog grada Vicenze. Vilu je projektirao Andrea Palladio, no nikad nije dovršena.

## Historija i karakteristike
Projekt za ovu vilu naručio je 1547. Vincenzo Arnaldi, jedan od najbogatijih i najutjecajnijih aristokrata u Vicenzi. On je time zapravo želio povećati vrijednost imanja koje je upravo kupio, pa je Palladija angažirao da mu adaptira već postojeću građevinu iz 15. vijeka. Mađutim, kada je 1565. pronašao kupca koji je bio zadovoljan s postojećim stanjem, odustao je od daljnih radova i tako je objekt do današnjeg dana ostao nedovršen i vrlo skroman. Danas se jedino iz Palladijevih crteža može vidjeti kako je trebala izgledati. Novi raspored prostorija trebao je biti organiziran oko lođe sa tri luka.

## Reference

## Vanjske veze

* ''Villa Arnaldi, Sarego (VI)'' (na portalu Palladio museum)
Moi Ivan, toi Abraham

***Moi Ivan, tou Abraham*** (; ) je francusko-bjeloruski igrani film snimljen 1993. godine u režiji Yolande Zauberman. Po žanru je drama,  a naslovni protagonisti, koje tumače Aleksandar Jakovljev i Roma Aleksandrovič su kršćanski i jevrejski dječak koji 1930-ih odrastaju u tadašnjoj istočnoj Poljskoj, odnosno neposredno uz granicu sa tadašnjim SSSR-om. Radnja prikazuje kako, usprkos jezičkih i vjerskih razloga, postaju najbolji i neradzvojni prijatelji, te kako ih jačanje antisemitizma i predstojeći rat potaknu da zajedno pobjegnu. *Moi Ivan, tou Abraham* je osvojio niz prestižnih nagrada, uključujući glavnu nagradu Filmskog festivala u Moskvi.

## Uloge
* Roma Aleksandrovič : Abraham
* Aleksandr Yakovlev (naveden kao Sacha Iakovlev) : Ivan
* Vladimir Mashkov : Aaron
* Mariya Lipkina : Rachel
* Hélène Lapiower : Reyzele
* Aleksandr Kaliaguine : Mordokhe
* Rolan Bykov : Nachman
* Zinovy Gerdt : Zalman
* Daniel Olbrychski : Stepan
* Oleg Yankovski : prince
* René Cleitman
* Ailika Kremer
* Armen Djigarkhanian
* Alexeï Gorbounov

## Vanjske veze
* 
*  ''Moi Ivan, toi Abraham'' au 9e Festival international du film de Varsovie de 1993
Azghyin ushtykzyn'azaby

***Azghyin ushtykzyn'azaby*** (; ) je kazahstanski igrani film snimljen 1993. godine u režiji Jermeka Šinarbajeva. Po žanru je drama, a protagonist, čiji lik tumači Adilhan Jesenbulatov, je mladić iz suvremenog Almatyja čiji se život vrti oko seksa i droge. Radnja prikazuje kako se sa vremenom počinje otuđivati od društva, a što će ga dovesti da razmišlja o samoubistvu. *Azghyin* je premijerno prikazan na Filmskom festivalu u Locarnu gdje je osvojio nagradu Zlatni leopard.

## Vanjske veze
* 
*
Mlada žena

***Mlada žena*** () je sovjetski igrani film snimljen 1979. godine u režiji Leonida Menakera. Po žanru je melodrama, a naslovni lik, koji tumači Ana Kamenjkova, je djevojka koju je njen momak prevario i ostavio za vrijeme odsluženja vojnog roka. Radnja prikazuje kako se zbog toga odluči udati za deset godina starijeg udovca, prema kome nema nikakve romantične osjećaje, ali se, s druge strane, zbliži sa njegovog kćerkom.

## Vanjske veze
* 
*
Departman Lempira

**Departman Lempira** (španjolski: *Departamento de Lempira*) je jedan od 18 Departmana Hondurasa koji se prostire na zapadu zemlje.
U njemu živi 351,652 stanovnika (2018.) na površini od 4,228 km² (što iznosi 83.17 stan / km²).

## Geografija
*Lempira* se prostire po planinskoj unutrašnjosti, sa sjevera graniči sa departmanima; Santa Bárbara i Copán, sa juga sa 
Republikom Salvador sa istoka sa departmanima; Intibucá i Santa Bárbara i sa zapada sa departmanima; Ocotepeque i Copán.

Administrativno je podijeljen na 28 općina, 299 sela i 2,159 zaseoka (farmi).

Ime je dobio po heroju Hondurasa - Lempiri, koji je rođen u tom kraju, njegovo ime na jeziku domicilnih indijanaca Lenka znači *Gospodar planine*.

Administrativni centar departmana je Gracias, pored njega za tradiciju, običaje i historiju Lenka značajan je grad Santa Cruz, koji se nekada zvao *Guaticaitique*.

## Historija

*Departman Lempira* je osnovan 28. juna 1825. pod imenom **Gracias** za prve političke podjele zemlje, u vrijeme dok je zemljom vladao Dionisio de Herrera.

To ime nosi je još od španjolske kolonijalne vlasti - 1536. kad su oni prvi put proveli administrativnu podjelu Hondurasa.

Njegov današnji administrativni centar Gracias odabran je 16. aprila 1544. da bude sjedište španjolske kolonijalne vlasti u Centralnoj Americi (Audiencia de Los Confines), to je bio sve do 1552., kad je Audiencia preseljena u Gvatemalu.

## Privreda

Privreda departmana bazira se na stočarstvu, poljoprivredi i turizmu, najviše se uzgaja; kukuruz, kava, sirak, 
manioka, riža i duhan.

## Reference
 
## Vanjske veze

* ''Departamento de Lempira''
Gracias

**Gracias** je grad od 15,490 i općina (municipio) od 54,404 stanovnika na zapadu Hondurasa u Departmanu Lempira čiji je administrativni centar.

## Geografija

Gracias leži u planinskoj kotlini u sredini Departmana Lempira.
Od karipske luke Puerto Cortés udaljen je 157 km južno, a od glavnog grada Tegucigalpe 157 km prema zapadu.

## Historija

Gracias je osnovan u oktobru 1536. pod imenom **Gracias a Dios**. Od 1544. bio je sjedište španjolske kolonijalne vlasti u Centralnoj Americi (*Audiencia de Los Confines*), sve dok ona nije 1552. preseljena u Gvatemalu.

## Privreda

Pored poljoprivrede za ekonomiju grada značajan je i turizam. Jer je Gracias poznata turistička destinacija zbog svog velikog prirodnog, historijskog i kulturnog bogatstva. Poznat je kao jedan od najstarijih gradova u Hondurasu, pored njega leži *[[Nacionalni park]] Montana de Celaque* u kom se nalazi najviša planina Hondurasa - Cerro Las Minas, visoka 2,870 m.

Najveća atrakcija grada su termalni izvori koji zauzimaju sedmo mjesto na listi od 30 najvećih atrakcija Hondurasa. Oni od 1966. privlače goste namjernike.

## Reference
 
## Vanjske veze

* ''Gracias''
Villa Mocenigo (Marocco)

**Villa Mocenigo** je renesansna vila u naselju Dolo, nedaleko od sjevernotalijanskog grada Venecije. Vilu je projektirao Andrea Palladio, ali danas više ne postoji.

## Historija i karakteristike
Historija ove građevine počela je 1518. kad je Alvise Mocenigo Stariji postao vlasnik kuće s parkom u Dolu. Njegov sin Antonio uspio je znatno povećati imanje, pa je Leonardo koji je 1557. naslijedio posjed tada ili nešto prije naručio projekt od Palladija.

Situacija se iskomplicirala kad je Leonardo postao ambasador Ferdinanda II, cara Svetog Rimskog Carstva, budući da su za njegova mandata od 1558. do 1959. radovi na gradilištu obustavljeni. Gradnja je nastavljena 1560. pa se odužila negdje do 1564. godine. Leonardov mlađi sin Alvise zatim je 1581. angažirao Cesare Franca da nastavi s rekonstrukcijom i daljnom izgradnjom te vile. Kako su radovi napredovali, vila je sve manje ličila na Palladijev rad, a kasnije je pala u zaborav. Izgledala je toliko loše da je početkom 19. vijeka srušena.

vila se nalazila na južnom kraju kanala na rijeci Brenti, između naselja Dolo i Stra. Imala je klasičan tlocrt s prolaznim salonom i portikom sa četiri kompozitna stupa, pa je izgledala sasvim drukčije od onog što je objavljeno u traktatu *[[I quattro libri dell'architettura|Quattro Libri]]* koji prikazuje zgradu razvijenu oko peristila.

## Reference

## Vanjske veze

* ''Villa Mocenigo “sopra la Brenta”, Dolo (VE)'' (na portalu Palladio museum)
Intibucá (Intibucá)

**Intibucá** je grad od 23,840 i općina (municipio) od 63,117 stanovnika na jugozapadu Hondurasa u Departmanu Intibucá.

## Geografija
Intibucá se prostire u planinskoj unutrašnjosti, u kotlini na visini od 1700 metara nadmorske visine Od svog sestrinskog grada La Esperanze, koji je ujedno i administrativni centar Departmana Intibucá udaljena je svega 2.6 km pa je zajedno sa njim zapravo jedan grad, iako strogo formalno svaki ima svoju administraciju.

Od karipske luke Puerto Cortés udaljena je 172 km južno, a od glavnog grada Tegucigalpe 105 km zapadno.

## Historija
Intibucá je formalno osnovana kao općina 1791

Po lokalnoj usmenoj predaji na mjestu današnjih gradova Intibucá i La Esperanza postojala su dva indijanska sela, jedno od Maya -
**Eramani** a drugo od Lenka - **Lentercala**.
Intibucá je nastala od sela *Lentercala*, pa su u njoj Lenke većinsko stanovništvo.

## Reference
 
## Vanjske veze

* ''Alcaldía Municipal de Intibucá''  
* ''Municipal de Intibucá''